
Рок ТҮ, 


Орган Лемковского Союза 


Выходит в каждый четверг. 


Редакция и администрация в Крыниці. — Адрес ‚„„Лемко“ Крыница. 


Пренумерата в краю: 

30 грошей місячно, 

80 5 квартально, 
1.50 5 полрочно, 
8 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., Ч? сто- 
роны 60 зл., 1/ стороны 35 зл., 
в стор. 20 зл., “в стор. 10 зл.; 
оголошеня малы за, 1 мм. 20 тр., 
в тексті 30 гр., перед текстом 
40 гр. При місячном и долшом 
оголошеню значна знижка. 


Конто чекове Нр. 404.155. 


__ Присмотр над сельскыма дітьми. 


Серед ріжных болячок села, одна с най- 
больше пекучих єст сорганизовати належито 
присмотр над малыма дітьми. Отарши с ро- 
дины идут до поля на роботу, а діти, або вле- 
чут ся за нима и перешкаджают им в роботі, 
або, што планьше, остают дома без присмотра 
и волочат ся по публичных дорогах. Килько 
то несчасть, килько калщтв, килько пожаров 
повстало лем через тото, же-диги бавили ся-ва- 
мопас, без догляду и опекы: 

Кром! того дітином на селі никто ся не 
опекуе. Застудит ся дітина, або занеможе, 0- 
тец не кличе лікара, а здає ся на милосерде 
Всевышного и жде, коли то перейде. И тра- 
фят ся, же хворота переходит, але часто бы- 
ват и так, же дітина клюсіє и вмерат. 

Процент смертельности дітей вст у нас за- 
страшаючий. Кром! того на дневном порядку 
встрічат ся діти недорозвинены физычно и 
умственно, хворовити, карловаты. Оут то при- 
родны результаты недогляду дітей и их недо- 
статочного кормленя. 

Для противдійствия тым шкодливым яв- 
леням потреба доконче сорганизовати при- 
смотр над дітьми и их выхованєм. До основ- 
ных форм того догляду над дітином належат: 
для дітей наймолодших — кружкы опекы над 
матерю и дітином, (в больших осередках так- 
же приюты для дітей), для дітей старших — 
дітячи садкы. 

Дітячи садкы повинни обняти всі діти от 
трьох до 7-ох літ. Могут они отограти велику 
ролю, не лем яко осередок, даючий дітині сор- 
танизованый догляд выховавчий, але также 
будут мати вплыв на старших, в першой мірі 
на матери. 

А с точкы интересов дітины — дітячий 
садок ест просто конечный, приспипат он ум- 
ственне розвитє дітины и облегчат єй пого- 
дивше науку в школі. 

У нас, на жаль, ніт належитого зрозумле- 
ня для той важной справы, На пілой Лемков- 
щині ніт ани одного села, где бы постоянно 
был веденый дітячий садок. Лем в тдеякых, 


рідкых селах (Вороблику Корол.) ведено до- 
рывчо дітячи садкы, котры дали барз добры 
результаты. 

А преця сут по наших селах и богаты 
читальні, роспоряджаючи · выстарчаючима на 


тоту ціль капиталами. Их обовязком вст в пер- 
шой мірі основати у себе дітячий садок, бо го- 
ловным кличем тых читалень вст клич: „учи 
ся”. Клич тот буде найкористнійше выполне- 
ный, коли будут учити ся діти, тота надежда 
и будучность каждого народа, 

В справі неділеня сельскых господарств. 


Бесідуючи о комасации сельскых грунтов, 
слышит ся часто, же комасация не дав пожа- 
даных результатов, бо за якыйси час грунт 
буде на ново порозрываный через єго поділ 
помеже своих дітей. 

Штобы до того не допустити, а, властиво, 
штобы не было занадто малых сельскых т0- 
сподарств, появляют ся часто голосы в газетах, 
доматаючи ся закона, котрый бы боронил ді- 
лити сельске господарство помеже своих дітей. 

В голосах тых выбивают ся противополо- 
жны жаданя. Одны жадают, штобы не ділити 
жадного сельского господарства, хоц бы оно 
было и велике, а другы хотят, штобы устано- 
вити нижну границу сельскых господарств. 
низше котрой жадно господарство сойти не 
може. 

В першом случаю не можна бы поділити 
и 50 гектарового сельского господарства поме- 
же двох сынов, хоц на 25 гектарах грунту мо- 
жна ище барз добре господарити. Такый про- 
єкт подал в Сейм! посол Бартчак. 

В другом случаю таке господарство могло 
бы быти поділене, а не можна бы ділити лем 
акых. сельскых тосподарств, котры, поділе- 
ны, дали бы господарства о пространстві зе- 
млі, меньшом як 7 тектаров. 

Проект такого закона має на піли охоро- 
нити сельскы господарства перед надмірным 
их роздробленем. Закон такый безпорно вст 
потребный, бо уж и тепер ест по селах много 
такых господарств, котры не сут в силі вы- 
кормити родины. Але с другой стороны на- 
шмарят ся пытанє, што зробити со всіма, ты- 


ма, котры не достанут грунта по своєм отци, 
бо грунт не може быти поділеный, а дітей ест 
больше, 

Для тых вах мусит найти ся якыйси ва- 
робок в місті, бо село не потрафит выкормити 
таку масу безроботных. Тоты всё достанут 
сплату с грунту и с тыма грошами повинни 
выробити собі якыйси способ до житя в місті. 
Але жебы в місті заробити на житє, треба пе- 
редовсем знати якыйси фах, бо без фаху труд- 
но вст найти роботу, а кромі того мусит ся роз- 
будовати промысл по містах. 

Покля ніт фабрык и ніт фахового робот- 
ника, так долго не можна, думати о переселе- 
ню людей с села до міста. 

Штобы вышколити фахового роботника, 
треба сотворити найріжнороднійши фаховы 
школы, котрых у нас все ище бракує, а што- 
бы оживити краєвый промысл, треба в першой 
мірі сказати собі, же купувме всі лем краєвы 
товары. 

Аж втотчас, коли наступит спрос за ро- 
ботником, и коли тот роботник без трудности 
найде роботу, можна выдати закон, же не мо- 
жна сельскых грунтов ділити. Але тепер вы- 
данє такого закона спричинило бы невдоволе- 
нє и нужду не лем всіх тых, котры не достали 
бы грунту, але и тых, котрым припал бы трунт, 
бо не мали бы чим сплатити родины. 


Куплю илюстроване Жите Святых, состав- 
лене о. Ант. Добрянскым и велику библию, 
составлену о. Мащаком. 


м 

В справі дерева с камеральных лісов. 


Оден с наших читателей прислал до ре- 
дажции нисмо, в котром жалує ся на трудно- 
сти в одержаню дерева на опал и высокой ці- 
ні дерева в камеральных лісах, 

Много бесідовало ся о том, же дерево 0- 
палова и материялове подешеве. Тымчасом 
всьо иде по старому; дерево вмісто подешеві- 
ти, подорожіло в камеральных лісах. 

При продажи опалового дерева вст много 
трудностей. Перерубку лісов робит ся не на 
весну( але в осени, и продає ся людям лежа- 
нину свіжу и сурову. В лісах сут цілы купы 
опалового дерева, але хлоп не може их купи- 
ти, б0: 

1) дерево вст для него за дороге (8,50 зі. 
ва, 1 м3), и 

2) дерево тото продав ся звычайно гур- 
том, через што доходит до той ціны ище кошт 
посередника. 


Прото тыж треба конче обнижити ціну де- 
рева опалового в камеральных лісах, бо там 
дерево лежит часто и по 2 рокы, а хлоп мер- 
зне в неопаленой хыжї. 

Зрештом наш хлоп глядат в лісі одыно- 
кого жерела заробку. Треба отже так скаль- 
кульовати ціну, штобы хлоп, закупуючи де- 
рево на опал в камеральных лісах, мог и сам 
дашто заробити за привоз дерева и за свою 
роботу. : 

Также важне для хлопа вст позволенв 
збераня постеліня под статок в камеральных 
лісах. В том році вст мало паши и о том, што- 
бы стелити солому под статок и думати не 
можна. Хлопскы люы уж вырубаны и там 
нт по што ити. А через очищенє лісов со смі- 
тя охоронит ся лісы перед огнем. 

Безпокойства во француском Марокко. 


В Маракешу, столиці полудн. Марокко (в 
Афрыці) находячого ся в руках Франции при- 
шло до бурливого безпокойства на почві па- 
нуючого там голоду. 

Толпа, зложена с пару тысяч арабов со- 
брала ся перед домом полиции и заряду мі- 
ста, взносячи вражи окликы против Франции. 
Коли полиция арестовала проводыров араб- 


ВАРТНО НИИСЕТ ИНРО ВАТИ ЛАТРАВА 


Гитлер жадат кольонии. 


В полудневой Баварии обходят торже- 
ственно каждого року одомаш по зерняных ро- 
ботах. В том році на том одомаші собрало ся 
перешло милион хлопов. 

На одомаш приіхал также Гитлер, котрый 
выголосил до собраной толпы годинну промо- 
ву, в котрой подчеркнул обовязкы граждан 
німецкых и зажадал кольонии. 


скых, толпа ударила на полицию, и аж вой- 
ско положило конец борбї, бст много убитых 
и раненых. 


ОНАН ЕБУЗАВЕ Е АИЕЕОРЕТЬЯШЙ 
Рушительность Англии 
в Палестыні. 


Палестына, была отдавна тереном безпре- 
рывных борб меже арабами и жидами. Высу- 
неный в послідных часах проєкт Англии, што- 
бы поділити Палестыну на часть арабску и 
жидовску, не положил конца тым борбам. 

Арабы, невдоволены тым проєктом, вы- 
ступали против Англии и посунули ся до тер- 
рору (убийство англицкого комисара и т. д.). 

Наконец перебрала ся мірка терпеливости 
Англии и она прибігла к острым средствам. 
Арестовано членов начального арабского ко- 


Ч. 40 (174) 


а ———— 


митета, и найвысшого музулманского 
ного (великого муфти). 

В цілом краю векріплено войсковы и по- 
лицийны патролі. Арабы до того часу не под- 
няли против тым зарядженям ниякой сорга- 
низованой акции. ; Лем гдекотры  позамыкали 
склепы на знак протесту. Атитаторы наклику- 


Война на Далеком Всході. 


Война японско - кытайска вст ведена с 
незвычайном завзятком. Японскы войска. по- 
сувают ся поволи наперед, встрічаючи всяди 
барз сильный спротив войск кытайскых. 

Перевагу дают Японии самолеты, котры 
нищат кытайскы міста и войсковы центры. 
От пару дней идут страшны бои под Шанхаєм, 
котры кореспонденты тазет зачисляют до най- 
завзятійших от часу выбуху войны кытайско - 
ЯПОНСКОЙ: 

ВЕРЛЕНА ЕШОТИВЫТТРЧРОАГЕШЪЛІШБЬ 


Выцофане чужих войск с Испании. 


Своего часу повстал Комитет Неинтервен- 
ции (немішаня ся) зложеный с представителей 
многых держав. Задача, того комитета была не 
допустити до мішаня ся чужих держав во вну- 
тренны справы испанскы. Результат старань 
того комитета вст наглядный: число чужих 
войск в Испании росне с каждым днем. бет 
тото опасне для світового мира, бо война ве- 
дена в Испании через охотников, высыланых 
через поодынокы державы, може ся перероди- 
ти на войну меже тыма державами. 

В виду неудачи того комитета Англия и 
Франция — сами подняли стараня для выцо- 
фаня тых т. зв. охотников чужих держав с И- 
спании. Италия, котра выслала до Испании 
десяткы тысяч войска годит ся приступити до 
переговоров в справ! выцофаня войск, але жа- 
дат, штобы Англия и Франция признали ген. 
Франко за сторону воюючу, а не за бунтовчи- 
ка. Англия и Франция выслали в той справі 
ноту (писмо) до Италии. 


духов- 


ВЕТВИ ЕЕ аЗ ТЕОБЫ СЕНАТА ЕТС ТУЛЕ ТАИТИ ИШЕ ДЕЛИ ЕС ОЛЕНИ СНА СЕТ 
Як поступала рольна реформа в Совітах. 


(Перевод с тазеты „Весь Польска”). 
(Продолженв). 


С попередного артыкула. читателі знают, 
же совітске правительство вст найбольшим и 
одынокым в своєй державі двором, котрый 
має кромі незміримых пространств лісовых 
также величевны пространства орной землі, 
выдерты хлопам по революции. 

Пространства тоты обрабят нанятый ро- 
ботник, котрого правительство выкористув в 
немилосердный способ. Житє тых людей вст 
бодай же найтяжше и найбіднійше с помеже 
всіх верств худобного населеня совйтекото.. Ро- 
зуміє ся не входят в тото число тоты, котры 
тепер рядят в Росии. 

В недавных ище часах всі правительства, 
мали великы пространства землі. Походило то- 
то ище с тых часов, коли земля належала, до 
королей и князей, а также до церквей и вели- 
кых панов. Але в мїру поступа часу прави- 
тельства вызбывали ся трунтов в користь хло- 
па. Собі оставили лем великы лісы. Зроблено 
тото также и прото, бо управа землі не дає ве- 
ликого доходу. Тому то великы дворскы посі- 
лости улятали постепенной, але безпрерывной 


парцеляции. Можна сміло сказати, же ніт та- 
кой силы, котра бы потрафила удержати при 
житю великы рольны маєткы. В том процесі 
на, перший отень ишли все мавткы державны, 
яко найменьше рентовны. 

Тымчасом совітске правительство, котре 
по цілом свмт кричит о счастю и добробыгі 
своих траждан, выдерат хлопам перешло 80 
милионов гектаров землі и творит маєткы дер- 
жавны. На том пространств! ест што наймень- 
ше 30 милионов тектаров земл! орной. 

Правительсве забрало землю найлучшу, 
осередкы давных прыватных дворов. Зломил 
при том приреченє, дане хлопам в часі рево- 
люции, коли ходило ему о тото, штобы хлопы 
поддержали революцию. 

На выдертых хлопам найліпших землях 
правительство” утворило перешло 4 тысячи 
державных дворов, котры в р. 1935 мали 16 
милионов гектаров засіяного грунту. До упра- 
вы той землі уживат ся роботников сталых, 
часовых и сезонных, як в каждом тосподар- 
стві прыватном. Я 


Як за часов панщизняных, 


На каждых 6-0х роботников сталых при- 


падат оден управитель, в виду чого роботни- 


қы не могут нарікати на брак присмотра, ма- 
ют 6го доволі. Каждый семый, то уж началь- 
ник — то уж власть. Часто тоты начальникы 
не мают понятя о сельском господарстві. 

Управителем одного державного маєтку 
под Москвом был музык, котрый грал на вио- 
линчелі. Яко большевик, достал приділ до 
сельского тосподаретва и нищил через 2 рокы 
мавток о пространств! 1.300 гектаров. Такых 
‚сельскых господарей” было много. 

Здавало бы ся, же колєктывны господар- 
ства сут независимы от господарств держав- 
ных. Тымчасом так не вст. „Колхозы” мают 0- 
бовязок поматати державным господарствам 
(совхозам) и то втотчас, коли на каждом то- 
сподарстві вст найвеце роботы. отже в часі по- 
лотя, зерняных робот и т. д. Втотчас то „кол- 
хозникы” мусят шмарити свою роботу и ити 
робити на, державны господарства. 


Всьо тото робит ся там так, як в часах пан- 
щизняных, в часах прикріпленя до землі. Хлоп 
мусит передом зробити роботу на державных 
господарствах и так аж може робити у себе. 
так и тепер на 

Не занедбуйме передзимушной оркы. 


Практыка выказала, же родит ся значно 
ліпше на поли переораном в осени под ярны 
засівы. бет то совсем зрозуміле, як возме ся 
под розвагу, же рослины до своєто. розвою по- 
требуют кромі навозов также много воды. 

Переоране в осени поле всякат в себе в 
зимі и в часі весняных ростопов много воды, 
котра вст конечно потребна, до розвою рослин. 
Вода тота остав долтый час в землі, бо на ве- 
сну не гребеме в землі, а лем с1еме и борониме. 

При занедбаню передзимушной оркы и 0- 
раню поля на весну тратиме дуже воды, 60: 

1) вода не всякат так добре до стерни, а- 
бо до тлока як до оранины, и 

2) на весну при выораню скыб, земля 0- 
сушат ся скорше. 

Бракує отже скоро рослинам воды, што 
дав ся отчути особенно некористно, если по 
весні приходит посуха, як то было того року. 

бст ище и друга причина, для котрой луч- 
ше вет орати поля в осени для весняных ва- 
сівов. Коли земля насякне водом и замерзне, 
то лед роздроблят вшиткы груды и на яр зе- 
мля став ся розсыписта и выдобрена. Зробил 
тото мороз значно лучше, як человік хоц бы 
не знати якыма знарядами. Тото розбитє скыб 
и труд ест конечно потребне, особенно на трун- 
тах тяжкых, иловых, глинястых и липоватых. 

Орати треба в широкы склады, бо втот- 
час вст меньше борозд и робота иде скорше. 
бели однак поле єст мокре и не дреноване, то 
повинно` ся орати в узкы загоны, штобы на ве- 
сну вода могла, скоро сплынути бороздами. 

бели ніт часу переорати всьо поле, то мо- 
жна поминути леркы картофлиска, тде земля 
вст `и так роздроблена. Там выстарчит на ве- 
сну засіяти зерно и заскородити. 

Орати перед зимом належит возможно 
скоро, штобы скыбы росторгати и настороши- 
ти, бо втотчас мороз лучше порозбиват груды. 

бсли оране поле не буде навожене гноєм, 
треба орати на тлубину урожайной верствы, 
але не глубше, бо тдеякы яры зерна, особенно 


ячмень, сут барз вражливы на свіжо выорану 
землю и могут цілковито хыбнути, вели вер- 
ства выораной мертвой землі буде за, груба. 

Не лучити передзимушной оркы с прио- 
рянєм гною. Передзимушна орка повинна бы- 
ти глубока, як лем верства урожайной землі 
на тото позволит, а гной треба прикрывати 
барз плытко. 

На грунтах легкых, пісковых, можна при- 
крывати навоз передзимушном орком, бо вст 
то грунт продувный и навоз має ватваранто- 
ваный доступ повітря аж и втотчас, коли при- 
крыв ся вто глубше. 

Але на грунтах тяжкых, глинястых и ле- 
поватых, гной прикрытый трубом верством 
глины не буде ся роскладати належито. Про- 
то оборник на такых грунтах прикладаме ве- 
мльом плытко, а передзимушну орку перево- 
диме глубоко — от льно. 

Як с того видно, передзимушной оркы не 
можна занедбати, бо дав нам она гваранцию 
лучших урожаев. Селянин, котрый занедбув 
передзимушну орку, робит сам на свою шкоду 
и кривдит свою родину. 


БЗВБЕлЕООЗНЕ НЫЕ ААЫА ОАА РОЛИДА 
Опасанв гусей. 


Опасанє гусей отбыват ся звычайно в 0- 
сени и треват пару неділь. В том часі може 
прибыти гуси на вазі около 21/ кг. Ціна ту- 
сей опасеных вст значно высша, прото тыж 
робота при том ся оплачат. 

Опасенв тусей можна бы было поділити 
на два, периоды: перший приготовительный, 
коли гуси мусят привыкнути жерти веце и 
другый, форсовный, треваючий около 2-ох не- 
даль, коли кормит ся их барз интенсывно. 

В першом период! мусиме росопхати гу- 
сям жолудок. Втотчас. давме им полову, гру- 
лі, буракы с домішком 5—6 дека отруб ячмен- 
ных. Мішанку таку даєме гусям 3 раз денно, 
але так дуже, же бы мало што жерти через 

яке пол годины. Пак замыкаме их в клітці; 
где ідят часто и охотно, як мают свіжу воду 
до попиваня и кус шутру, або толченой це- 
глы, потребной до претераня корму. 

В том часі давме тусям мішанку, зложену 
с 2-ох частей кукурудзы, 1 части гречкы и 1 
части овса. Одночасно можна гусям давати до 
той мішанкы кус клюсок (бобальков) с мукы 
овсяной, кукурудзаной або ячменной, 

Напыханв гусей бобальками ест клопот- 
ливе и мучаче для гусей, бо бобалькы, мача- 
ны в молоці треба впыхати гусям до горла и 
натерати торло, штобы тусь ся не задавила. 
Бобалькы, величины малого пальца даєме, у- 
величаючи каждого дня порцию и так: першо- 
го дня даєме, по 2 рано и вечером, другого — 
по 3, третього — по 4 и так можеме дойти аж 
до 30 бобальков денно. 

Опасанє однак без бобальков дає нич не 
планьши результаты, а клопоту єст меньше. 
Зрештом до мішанкы можна додавати малень- 
кы бобальочкы, котры гуси охотно консумуют. 


Пожичкы на родинны сплаты будут доступ- 
ниши, як до того часу. 


Долготерминны пожичкы на родинны 
сплаты мают на ціли не допустити до надм!р- 
ного роздробленя ‘грунтов и сельскых госпо- 
дарств. Запроваджено тоты пожичкы на по- 
чатку 1936-го року. 

Пожичкы тоты дав на, пространств! цілой 
Річипосполитой Державный Банк Рольный на 
условиях льготных. Пожичат тосподарам, спла- 
чаючим родину гроши на 10, 15, 20 або 25 літ. 
Отсоткы выносят лем 1% от ста рочно, а ра- 
зом с коштами Г %. Найменьша, пожичка вы- 
носит 1.000 зл. 

Але користанє с тых пожичок. утрудняют 
господарам ріжны оплаты нотарияльны и ин- 
ши, а также правны приписы. Тому Банк Роль- 
ный приготовил тепер новы основы поступає 
ня при тых пожичках. Оплаты мают быти зна- 
чно низши и заинтабульоване простійше и де- 
шевше. 


„совхозах” вст мусова робота. Тяжкы кары 
падают на опорных. 

За неявленє ся до роботы на „совховах” 
може совхоз” потягнути хлопа, до отвётствен- 
ности цывильной, але там никто не бавит ся 
в такы вымыслы. Власти администратывны и 
партийны мают инши способы переломити 0- 
пор и примусити хлопа до послуху. 

В Совітах знає каждый, же там не трудно 
зробити с человіка шкодника и саботажиста 
и яко такого, высадити с колектыва, отобра- 
ти му всі средства до житя и выслати на му- 
совы роботы. Зрештом не велика штука, засу- 
дити там и на кару смерти. До тепер на тере- 
ні Совітов западают каждого дня вырокы смер- 
ти на Богу духа винных людей. Отвічают они 
за преступленя и недостаткы, выплываючи с 
совітской сыстемы, а не с их злой волі. 

За мусову роботу в державных господар- 
ствах достают хлопы марну заплату, не пере- 
высшаючу ціны 2 кг. чорного хліба денно. 
Держава, платит марно также и сталым робот- 
никам. Середный заробок роботника не пере- 
высшат 100 рублей місячно. Ведля тамтешных 
цін, може роботник купити за тых 100 рублей 
100 кг. чорного хліба. 


Мог купити в 1935 р. 4 кг. масла, котре 


втотчас коштовало по 25 рубл. за 1 кг. Мог 
купити 10 кг. мяса, котре коштовало и тепер 
коштує по 10 рубл. за 1 кг., мог купити 5 кг. 
солонины по 20 рубл. за 1 кг., або 4 марны 
кошелі по 25 рубл. за штуку, але не мог ку- 
пити уж ани одной скорні, бо пара скорень 
коштовала 250 рублей. 

Тых пару информации выстарчит цілко- 
вито, штобы соривнтовати ся, як марно пла- 
тят в „совхозах” за роботу. Треба памятати о 
том, же роботник на „совхозах” не достав у- 
держаня, ани ордынарии и мусит собі всьо 
купити за тоты марны гроши, котры достав 
нераз с многомісячным опозданєм. Прото тыж 
мусит робити на „совхозах” ціла родина, бо 
иначе бы не выжила. Правительство выкори- 
стув одынаково старых и нелітных робот- 
НИКОВ. а 

Существоване державных дворов в Оові- 
тах може было бы меньше шкодливе и оперте 
на сильнійших основах, всли бы на выдертом 
хлопам грунті власти державны потрафили у- 
міло господарити и осягати добры результаты. 
В дійстности повинни „совхозы” мати значно 
лучши результаты, як хлопы на, своих полях, 
бо державны господарства сут с регулы поло- 
жены на лучших грунтах, мают лучши роль- 


ничи машины, могут мати до волі штучных 
навозов и добре насінє. 

Але помимо того так не вст, бо державны 
господарства опоздняют ся с обробленем землі, 
всякы господарскы роботы робит ся поздно, 
начальникы не дбают о „совхозы” и окрада- 
ют их и в результаті „совхозы” дают значно 
планьши результаты як занедбаны навіт ко- 
лектывы хлопскы, 

На примір в р. 1935 „совхозы” дали пере- 
січно 4—5 метров зерна, с одного гектара. Же 
ест тото крайна нужда, не треба доказов; ‚,сов= 
хозы” не дают доходов, а противно, сут дефи- 
цытовы, т. вн. мают великы недоборы. О том 
знают всі в Росии и сам Сталин сказал недав- 
но, же господарка на державных грунтах ест 
планна и не може удержати ся без поддерж- 
‚кы 0 стороны державы. 

Помимо того большевицке правительство, 
голосячи о счастю своих граждан, держит ся 
землі, образуючи на ней кадры сельскых го- 
сподарей. Має оно в виду дальши досвіды в 
области сельского господарства, котры зводят 
ся до уярмленя всіх селян в державжых ма- 
ветках. Свободны своего часу селяне будут всі 
дворскыма форналями. 

Кырвава битка на улицах Льондона. На у- 
лицах столицы Англии дошло до кырвавых 
розрухов меже комунистами, фашистами и п0- 
лициом. Англицкы фашисты. урядили дороч- 
ный марш. Коли поход нашол ся в жидовском 
кварталі, посыпали ся на них камені и стрі- 
лы. Вмішательство полиции ңе успокоило тол- 
пы и полиция натерла на толпу. В результаті 
убито парудесятеро люда, а килькадесятеро вст 
тяжко раненых. ў 

Страшна злива в Бразылии. С полудневой 
Бразылии надходят страшны вісти о величез- 
ных зливах. В результаті долготревалых дож- 
джей выляли рікы и затопили щлый ряд мі- 
сцевостей с домами и инвентарем. Зтынуло в 
воді парусот людей. 

Кром! того в цілой Бразылии оголошено 
воєнне положенє в звязи с выкрытем комуни- 
стычного заговора против правительству. Б 
многых місцевостях дошло до розрухов. 

Безпокойство в Индиях. В полночно - за- 
падных Индиях (Азия) дошло до кырвавых 
борб меже войсками англицко - индийскыма и 
племенами, подбунтованыма через одного с 
проводыров национального руху индийското. 
В результаті борбы упало 300 убитых и 600 ра- 
неных. 

Успокоили их машинныма карабинами. В 
Гунтсвил в Злуч. Держ. Ам. Полн, выдостало 
ся с крыминала на свободу двох преступни- 
ков, котры обезоружили стражников и освобо- 
дили 21 опасных преступников. В результат! 
пришло до кырвавой борбы меже стражника- 
ми и арестантами. Бунтовщиков усмирил аж 
отонь машинных карабинов и слезны бомбы. 

Украли перстень Пап! Римскому. Амеры- 
канскы тазеты доносят, же в палат! Святійшо- 
то Отца в Римі украли злодіи славный пап- 
скый перстень, званый „печатю Рыбака”. ко- 
ктрый служил до печатаня урядовых листов. 
В перстеню том ест оправленый дорогый ка- 
мень, на котром вст вырыта, постать Св. Петра 
с рыбацкыма, сітями. 

Дальши розстрілы в Совітах. Недалеко 
Иркуцка в Росии Совітской мала місце страш- 
на желізнодорожна катастрофа, в котрой 14- 
еро люда. было убитых, 30-еро тяжко раненых 
и 70-еро легко раненых. 

В звязи с тым арестовано много желізно- 
дорожников, против котрым в послідных ча- 
сах выступат остро совітске правительство. В 
двох тыжднях розстріляно 231 желізнодорож- 
ников и парусот хлопов, котры спалили зерно, 
находяче ся в стыртах. А 

Автобус на дні рікы. Недалеко місцево- 
сти Сальо в полудневой Финляндии сточил ся 
до рікы автобус, в котром іхало парунадцетеро 
людей. Серед неописаных криков росограла, ся 
на дні рікы страшна борба о житв. Семеро лю- 
дей утопило ся, двое вст тяжко раненых. 

Процес комунистычный в Латвии. В Рыгі 
в Латвии роспочал ся великый процес кому- 
нистычный против 33-ом членам тайной ды- 
версийной организации, котра за, совітскы тро- 
ши вела, подпольну роботу противдержавну. С 
акту оскарженя видно, што Совіты робили 
всьо. штобы выкликати комунистычный пе- 
реворот в Финляндии. 


Отвіт. редактор: Гарас Громосяк в Крыниці. 


} 


о ВМ К 0" 


Страшна буря в повіті самборском. Над 
повітом самборскым перешла страшна буря, 
котра поробила много шкоды. О силі вітру 
свідчат повывертаны дерева. и позрываны да- 
хы. юде, котры робили в поли при копаню 
картофлей были в многых случаях покаліче- 
ны. Вітер метал нима як мячом. ) 

Полярна заря над Польщом. В часі дол- 
гой, бо пол року треваючой ночи над бтуном 
полночным світит там т. зв. „заря полярна”. 
бет то явлене, котре полятат на том, же на не- 
бозводі появляют ся світляны столбы, мінячи 
ся ріжныма барвами и выглядаючи совсем як 
луна пожару. 

Явленє таке появило ся в том році в Поль- 
щі, а именно на Виленщині и над морем. Яв- 
лене тото тревало при сильном насиленю пе- 
решло 1 годину. 


Число людей покусаных в том роц! через 
збішены псы. Державне Заведенє Гигиєны 
(здравя) занотовало в том році 4.497 случавв 
покусаня людей через збішены псы и другы 
звірята. В виду не подданя ся охоронным ще- 
пленям, або опоздненя курации, умерло в ми- 
нувшом році от укушеня 41 людей. 

Два поізды вылетіли в воздух. На линии 
транссыбирской коло стации Котельнєзи мала, 
місце страшна желізнодорожна катастрофа. 
Поїзд особовый, переполненый людьми найхал 
на поізд, везучий амуницию на Далекый 
Всход. 

Ватоны, наладованы выбуховыма мате- 
риялами експльодовали и высадили в воздух 
5 вагонов особового поїзда. 

На місце катастрофы прибыло войско, але 
робота над очищенем тору вст трудна, бо за- 
ходит опасность новых выбухов. 

Дотля выдобыто 58 трупов. Раненых вст 
108. 

Генерал Миллер в Москві? Ведля сенса- 
цийных вістей с Москвы, тен. Миллер, о котро- 
то порваню доносили мы в попередном числі, 
был перевезеный через большевиков на кора- 
блі „Мария Улиянова” до Ленинграда, а от- 
тамал до Москвы, где поміщено его в вязниці 
на Лубянці. 

Ген. Миллер мал мати в часі подорожи па- 
ру атаков сердца и стан єго здравя ест план- 
ный. При переслуханю тен. Миллер не мог от- 
вічати на пытаня. 

Инши поголоскы сут того рода, же ген. 
Миллера сконфронтовано в Москві с ген. Ку- 
тєповым, при чом не обышло ся без драматыч- 
ных моментов. Ген. Кутвнов має быти сильно 
хворый на, ключи. 

Тымчасом полиция француска с трудом 
здобыват информации, што стало ся с тен. Ми- 
ллером. Ведля тых информации до Гавр, где 
стоял корабель „Мария Улиянова”, приіхало 
совітске авто, котре надало на корабель скри- 
ню. Корабель отобрал скриню и зараз отїїхал. 
Возможне отже, же в скрині той было або тіло 
ген. Миллєра, або он сам ище живый. 

Третий раз заквитла груша. У одного са- 
довника заквитла в том році по раз третий 
груша. Перший раз дерево заквитло на весну, 
другый раз в серпні, а третий раз тепер. 

Противжидовскы ексцесы во Відні. За- 
гально любленый и популярный віденекый 
актор Едтофер был побитый через народовых 
социялистов, котры приняли ето за, жида. 

В послідных часах множат ся в Відні екс- 
цесы противжидовскы. Зазначити треба, же 
полиция позволила знова носити отзнакы со- 
юза противсемицкого, котрый розвиват тепер 
живу діятельность и уряджат собраня под кли- 
чем борбы с жидами. 

Высповідал ся и повісил ся в стайні. 62- 
літный Осиф Федоров, господар с Рузвян в 
пов. жидачевском повісил ся в стайні. Пере- 
дом высповйдал ся. Причином самоубийства 
была тяжка. хворота дыхавицы и ревматызму. 

Амерыка вооружат ся. Амерыка выасы- 
гновала новы два милиярды доляров на дово- 
оружене на морі и в воздусі. Такым способом 
Амерыка хоче дати почувствовати атресыв- 
ным державам, же в случаю войны, она прий- 
ме также участь в той войн! и же поб1да не 
буде занадто легка. 

Италия мобилизує ся. Газеты віденскы до- 
носят с Риму, же в Италии заряджено моби- 
лизацию рочников 1909 и 1910, а также робит 
ся приготовленя для мобилизации рочников 
1908, 1907 и 1906. 

Причина той мобилизации незнана. По 
слухам часть змобилизованых войск выслано 
уж в ріжны місцевости и так: 40 тысяч — до 
Сыцылии, 35 тысяч — до Калабрии, а 20 ты- 
сяч мав в найблизших днях выіхати до Ливии 
и Триполитании. 

В Иб НЬБ ЫНЫР БЕАЕ Е 5 
Типография А. Гольдмана, во Львові, ул. Сикстуска Ч. 19. - 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
ВИННШШИНШНШШНИНЫЫНИШИШИНИШИШШШИШИЦИНННИИЫИНЫНЫШНЫНЫЫНННИНЫМӘНЫӘНЫНӘӘННИНИИ дааа 
ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО. 
ВАНИШИЫЫЫНИНӘНИНЫИӘНИШИШШИШИШӘШЫШЫИШИНШИНШШЫИШЫННИНИНЫННЫИӘНӘӘНИНИН б 
НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщин! 
прелставител!: гг. Осиф Ямовицкый — Крыница - Село 
и Михаил Перелом — Сянок. 


